*Melléklet a 9/2021. (V. 31.) sz. elnöki határozathoz*

**HASZONKÖLCSÖN-SZERZŐDÉS**

amely létrejött egyrészről **Kiskőrös Város Önkormányzata** *(Székhely: 6200 Kiskőrös, Petőfi Sándor tér 1., képviseli: Domonyi László Mihály polgármester)* mint az ingatlan tulajdonosa ***(a továbbiakban: Tulajdonos)***,

másrészről **Kiskőrös Városért Alapítvány** *(Székhely: 6200 Kiskőrös, Petőfi S. tér 1., nyilvántartási száma: 03-01-0000124, képviseli: Dr. Ba Marianna kuratóriumi elnök)*, mint kölcsönvevő ***(a továbbiakban: Kölcsönvevő),***

harmadrészről ***Kiskőrös Város Cigány Nemzetiségi Önkormányzata*** *(Székhely: 6200 Kiskőrös, Petőfi S. tér 1., törzskönyvi azonosító: 777216, képviseli: Kunhegyesi Nikolett elnök), mint használó* ***(a továbbiakban: Használó), (felek együttesen a továbbiakban: Szerződő Felek)*** között az alulírott napon és helyen, az alábbi feltételek mellett:

Előzmények

Tulajdonos a Képviselő-testület 25/2019. számú határozata alapján haszonkölcsön-szerződést kötött Kölcsönvevővel, a Kiskőrös belterületi 993 hrsz-on nyilvántartott, természetben 6200 Kiskőrös, Délbáb utca 39. szám alatt lévő ingatlan (a továbbiakban: ingatlan) ingyenes használata tárgyában, közérdekű kulturális örökség helyi védelme, Roma Alkotóház működtetése céljára. Kölcsönvevő a 7.-1.-1-16-H-052-2 kódszámú „Roma Alkotóház megvalósítása” című TOP CLLD helyi felhívás keretében felújította az ingatlant. Az ingatlan működtetését Kölcsönvevő látja el, azonban az ingatlan ténylegesen a Használó által szervezett tevékenységek, a nemzetiségi kultúra ápolásanak helyszíneként szolgál. Mindezek, valamint a pályázatban vállalt kötelezettségek a hatályos haszonkölcsön-szerződés újrafogalmazását teszik szükségessé.

Szerződő Felek jelen haszonkölcsön-szerződéssel fenti megállapodást, közös megegyezéssel hatályon kívül helyezik és az alábbiakban állapodnak meg:

Jogok, kötelezettségek

1. Tulajdonos – a Polgári Törvénykönyvről szóló 2013. évi V. törvény 6:357. § alapján, valamint a Polgármester /2021. számú határozata alapján – a Kiskőrös Városért Alapítvány és a Cigány Nemzetiségi Önkormányzat részére haszonkölcsönbe adja az Önkormányzat üzleti vagyonát képező és kizárólagos tulajdonában lévő, Kiskőrös belterületi 993 hrsz-on nyilvántartott, természetben 6200 Kiskőrös, Délbáb utca 39. szám alatt lévő ingatlant (a továbbiakban: ingatlan).
2. Kölcsönvevő és Használó az 1. pont szerint kölcsönvett ingatlant kizárólag közérdekű – kulturális örökség helyi védelme, nemzetiségi ügyek, Roma Alkotóház működtetése - tevékenységével összefüggő célokra használhatja.
3. Kölcsönvevő és Használó az 1. pontban biztosított ingatlant a rendeltetésszerű használatának, valamint a szerződésnek megfelelően, továbbá a rendes gazdálkodás szabályai szerint köteles működtetni, használni.
4. Szerződő Felek rögzítik, hogy Kölcsönvevő 2019. február 13. napjától van az ingatlan birtokában, Használó 2021. február 11. napjától használja az ingatlant.
5. Szerződő Felek megállapodnak, hogy Kölcsönadó az 1. pontban nevesített ingatlant meghatározott ideig, 2027. december 31. napjáig adja Kölcsönvevő és Használó ingyenes használatába.
6. Használó köteles a nemzetiségek jogairól szóló 2011. évi CLXXIX. törvény (a továbbiakban: nemzetiségi törvény) rendelkezései szerint a nemzetiségi önazonosságuk megőrzése érdekében a nyelvük fejlesztésével, hagyományaik megőrzésével, a nemzetiségi kultúra ápolásával, továbbörökítésével összefüggő tevékenységeket folytatni. Kölcsönvevő köteles Használóval ezen tevékenységek folytatásában, lebonyolításában együttműködni. Használó a ……/2021. (… …) számú elnöki határozatával döntött a használatbavételről.
7. Szerződő Felek megállapodnak, hogy a közüzemi díjak megtérítése Kölcsönadó feladata.
8. Jelen szerződés a határozott idő elteltével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
9. Kölcsönadó az ingatlant berendezések, használati tárgyak nélkül adja Kölcsönvevő és Használó birtokába.
10. A megállapodásban foglalt kötelezettségek teljesítését, a közérdekű célok megvalósítását, valamint az ingatlan rendeltetésszerű használatát a Kölcsönadó a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben foglalt feltételekkel, előzetes bejelentést követően jogosult ellenőrizni.
11. Kölcsönvevő és Használó az ingatlanban okozott kárért felelősséggel tartozik, az okozott kárt köteles saját költségén helyreállítani.
12. Kölcsönvevő és Használó az ingatlant – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a Kölcsönadónak visszaadni. Kölcsönvevő kötelezettséget vállal arra, hogy a Kölcsönadót erről haladéktalanul, írásban értesíti.
13. Kölcsönvevő és Használó köteles gondoskodni az ingyenes használatba adott ingatlan takarításáról, tisztán tartásáról és a keletkezett nem háztartási szemét elszállításáról.
14. Kölcsönvevő és Használó az ingyenes használati jogának gyakorlását további személy/ szervezet részére nem adhatja át.
15. Kölcsönvevő és Használó a használatában lévő ingatlan karbantartásáról, belső felújításáról, elektromos és egyéb berendezésének, felszerelésének javításáról, felújításáról és cseréjéről a saját költségére köteles gondoskodni. Kölcsönvevő az ingyenesen használt ingatlan vonatkozásában átalakítási és helyiség eredeti rendeltetését megváltoztató építési munkákat csak a tulajdonos előzetes írásbeli hozzájárulásával végezhet. Ez az engedély azonban nem pótolja az ezzel összefüggő egyéb szakhatósági engedélyeket.
16. Szerződődő Felek rögzítik, hogy amennyiben Kölcsönadó az ingatlanon beruházási, felújítási munkákat eszközöl, úgy Kölcsönvevő és Használó előzetes írásbeli értesítését követően azt tűrni köteles, ezen időtartamra Kölcsönadó csereingatlant nem ajánl fel.
17. Szerződő Felek megállapítják, hogy az ingyenes használatba adott ingatlan a megállapodás megkötésekor a biztonságtechnikai és tűzvédelmi előírásnak megfelel. Jelen megállapodás időtartama alatt a hatósági előírások betartása, esedékes érintésvédelmi vizsgálatok elvégzése Kölcsönvevő és Használó feladata és saját költségére történik.
18. Kölcsönadó a szerződést írásban felmondhatja, ha Kölcsönvevő és Használó a szerződésben vállalt vagy jogszabályban előírt egyéb lényeges kötelezettségét nem teljesíti.
19. Szerződő felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelmében a Kiskőrös belterület 993 hrsz-ú ingatlan energetikai jellemzőiről napján elkészült HET- számú, az ingatlan energetikai besorolása „II” kategóriába eső tanúsítvány másolata, jelen haszonkölcsön szerződés mellékletét képezi.
20. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény és a nemzeti vagyonról szóló 2011. évi CXCVI. törvény és a nemzetiségi törvény rendelkezéseit tekintik irányadónak.

Jelen haszonkölcsön-szerződést a Szerződő Felek elolvasás után, mint akaratukkal mindenben megegyezőt, 5 példányban helybenhagyólag írták alá.

Kiskőrös, 2021. június

Kiskőrös Város Önkormányzata, Kiskőrös Városért Alapítvány,

mint kölcsönadó képviseletében: mint kölcsönvevő képviseletében:

Domonyi László Dr. Ba Marianna

polgármester elnök

Cigány Nemzetiségi Önkormányzat, Ellenjegyzem:

mint Használó képviseletében:

Kunhegyesi Nikolett dr. Turán Csaba

elnök jegyző